આમ, વિધાનસભાની ર૦૧૭ ની સાલમાં યોજાનારી ચૂંટણી પૂર્વે ગુજરાતમાં સક્રિય થવા 'આપ' ઉતાવળી બની છે તો પાટીદારો દ્વારા કેજરીવાલનો આભાર માનતાં પોસ્ટરો પ્રદર્શિત થતાં ગુજરાતનાં કોંગ્રેસપક્ષના પેટમાં તેલ રેડાયું છે. કોંગ્રેસી નેતાઅઓને ચિંતા પેઠી છે કે, પંચાયતોની જેમ વિધાનસભાની ચૂંટણીમાં પાટીદારોના મતો અંકે કરવાની વ્યૂહરચનામાં હવે આપ' વાળા પણ પાટીદારોના મતો મેળવવામાં ભાગીદાર થાય તો ભાજપવાળા ફાવી જાય. આટલું ઓછું હોય તેમ આ સપ્તાહમાં એનસીપી - શરદ પવારની કોંગ્રેસના મુંબઈ સ્થિત નેતા પ્રફુલભાઈ પટેલ પણ ગુજરાત આવી પાટીદારોની માંગણીને ટેકો જાહેર કરી ગયા. આમ, હવે પાટીદારોના મતો અંકે કરવા ગુજરાતમાં રાજકીય પક્ષોમાં જબરી હોડ ચાલી રહી છે.